Kom vier saam fees in Patensie | News24
Kom vier saam fees in Patensie
SITRUSVRUGTE, top-vermaak, lip-lekker tuisgebak, boeresport en die nuutste landboupro-dukte is op die spyskaart by vanjaar se Gamtoos Sitrus Ekspo op 25 en 26 Augustus by die Laersool Gamtoosvallei in Patensie.
Die ekspo is dié bymekaarkomplek vir elkeen wat in landboutoerusting, landboupro-dukte, -tegnologie en nuwe navorsing belangstel. Die vernaamste trekkerhandelaars, motorhandelaars, verskaffers van die nuutste landboutegnologie en agente van werktuie vir sitrus, groente en verwante landboubedrywighede sal hul ware uitstal en demonstreer.
Die plaasmark lok besoekers met vars groente en vrugte, lekkernye en ware van die Oos-Kaapse plase. Besoekers kan hier na hartelus proe en koop.
Moeg geloop? Daar is 'n trekker met 'n sleepwa om jou verder te vervoer. Danie Malan, sitrusboer van Patensie, gaan oudergewoonte sy gewilde sitrusboordtoere aanbied.
Vir die honger magies is daar boerewors-rolle, hamburgers, pannekoek, bees-en koedoekerrie en lekkernye. Tussendeur kan besoekers gesellig in die skaduryke teetent kuier, terwyl die kleingoed baljaar.
Die Vrydag om 15:00 gaan die stoom trek en potte prut wanneer Kouga se jong kokke hul slag tydens die ATKV Klein Kokkedoortjie wys.
Die dag word met 'n heerlike spitbraai en gin bar afgesluit.
Die ekspo skop die Saterdagoggendom 08:30 met 'n ontbyt af.
Die hoof van inligting en bemarking by FNB se afdeling vir Landbousake, Dawie Ma-ree, gaan 'n interessante blik bied in die 'kristalbal' oor wat in landbou verwag kan word.
Myan Subrayan - skrywer, motiveringspreker en lewensafrigter - sal ontbyt-eters met waardevolle pitkos laat.
Die Klikkerland-bende, oftewel Huppel Hoepel, Boebel Babbel, Woepel Wappel, Rimmel Rammel, Tink Tinkie en Liela Loela, kuier op 26 Augustus om 12nm by die ekspo.
Moet nie van die rugby en mini-krieket aksie vergeet nie. Rugbyspelers van Patensie gaan Uniondale die stryd aansê, en Marlow gaan hul proewe op die dag speel. Die Old Boys sluit die rugby-pret af.
Dan is daar ook die gewilde Bal-Val Kompetisie waar groot pryse op die spel is.
Die feeshekke open om 12:00 op 25 Augustus. Toegang kos R20 vir volwassenes en R10 vir kinders. Feesgangers kan die Saterdag vanaf 08:00 lemoene en vermaak by die do-syne geniet. Toegang kos R40 vir volwassenes en R10 vir kinders.